Barcelona schimbă tot după umilința cu Bayern. Antrenorul Quique Setien a fost demis.
FC Barcelona a trăit o mare umilinţă în sferturile UEFA Champions League, fiind învinsă cu 8-2 de Bayern. Primul care va pleca este antrenorul Quique Setien, Xavi şi Pochettino fiind favoriţi să-i ia locul. Preşedintele clubului, Josep Maria Bartomeu, poate fi la rândul său înlocuit.
Barcelona nu a trecut niciodată printr-un moment atât de umilitor. A încasat 8 goluri de la Bayern Munchen, lucru care nu s-a mai întâmplat din 1946. La finalul partidei, antrenorul Quique Setien era resemnat că va fi dat afară.Presa catalană anunţă deja 2 variante pentru înlocuirea lui. Legenda clubului, Xavi, şi fostul rival, Mauricio Pochettino, sunt chemaţi să salveze clubul. Nici preşedintele clubului nu e sigur de postul său."E dificil, e foarte dificil. Îmi pare rău pentru fani, pentru jucători, pentru toată lumea. A fost un dezastru. Acum e momentul să luăm decizii. La unele dintre ele deja ne-am gândit. Trebuie să luăm aceste decizii şi trebuie acum", a spus Josep Maria Bartomeu, la finalul meciului pierdut cu 8-2 de echipa sa.